CELEX: 62010CA0274
Language: sl
Date: 2011-07-28 00:00:00
Title: Zadeva C-274/10: Sodba Sodišča (tretji senat) z dne 28. julija 2011 – Evropska komisija proti Republiki Madžarski (Neizpolnitev obveznosti države — Obdavčenje — DDV — Direktiva 2006/112/ES — Pravica do odbitka — Pravila za uveljavljanje — Člen 183 — Nacionalna ureditev, ki omogoča povračilo presežka DDV le, če ta presega znesek vstopnega davka, ki izvira iz transakcij, ki še niso bile plačane)

8.10.2011   
            
            
               SL
            
            
               Uradni list Evropske unije
            
            
               C 298/8
            
         Sodba Sodišča (tretji senat) z dne 28. julija 2011 – Evropska komisija proti Republiki Madžarski
   (Zadeva C-274/10) (1)
   
   (Neizpolnitev obveznosti države - Obdavčenje - DDV - Direktiva 2006/112/ES - Pravica do odbitka - Pravila za uveljavljanje - Člen 183 - Nacionalna ureditev, ki omogoča povračilo presežka DDV le, če ta presega znesek vstopnega davka, ki izvira iz transakcij, ki še niso bile plačane)
   2011/C 298/14
   Jezik postopka: madžarščina
   
      Stranki
   
   
      Tožeča stranka: Evropska komisija (zastopniki: D. Triantafyllou, B. Simon in K. Talabér-Ritz, zastopniki)
   
      Tožena stranka: Republika Madžarska (zastopniki: M. Fehér, K. Szíjjártó, G. Koós, zastopniki in K. Magony, szakértő)
   
      Predmet
   
   Neizpolnitev obveznosti države – Kršitev Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1) – Nacionalna ureditev, ki omogoča povračilo presežka DDV le, če ta presega znesek davka, ki izvira iz transakcij, ki še niso bile plačane – Kršitev načela davčne nevtralnosti
   
      Izrek
   
   
               1.
            
            
               Republika Madžarska
               
                           —
                        
                        
                           s tem, da je določila, da morajo davčni zavezanci, katerih davčni obračun za katero koli davčno obdobje odraža presežek v smislu člena 183 Direktive Sveta 2006/112/ES z dne 28. novembra 2006 o skupnem sistemu davka na dodano vrednost, ta presežek ali njegov del prenesti v naslednje davčno obdobje, če dobavitelju niso plačali celotnega zneska zadevne pridobitve, in
                        
                     
                           —
                        
                        
                           ker so lahko zaradi te obveznosti nekateri davčni zavezanci, ki imajo pogosto „presežek“ v davčnem obračunu, ta presežek dolžni večkrat prenesti v naslednje davčno obdobje,
                        
                     ni izpolnila svojih obveznosti iz te direktive.
            
         
               2)
            
            
               Republiki Madžarski se naloži plačilo stroškov.
            
         
      (1)  UL C 221, 14.8.2010.